August Kippasto

August Kippasto (28. august 1887 Tartu – 24. september 1973 Sydney) oli Eesti maadleja.

Kippasto hakkas raskejõustikuga tegelema 12-aastaselt Karskuse spordiseltsis.Spordiinfo August Kippasto Vaadatud 23. märtsil 2013

Kippasto osales 1912. aasta suveolümpiamängudel Stockholmis, sõites sinna oma kulu ja kirjadegaLembit Koik. "100 aastat Eesti raskejõustikku (1888–1988)". Tallinn, Eesti Entsüklopeediakirjastus 1996, lk. 85. Ta osales kergekaalus koos teiste eestlaste Georg Baumanni ja Oskar Kapluriga ning saavutas 29.–46. koha. Ta pidas kaks kohtumist ja kaotas mõlemad seljaga: Böömimaa sportlasele Karel Halíkile 2 minutiga ja Ungari sportlasele Ödön Radványle 4 minutiga. Radvány saavutas lõpuks 4. koha.

Pärast olümpiamänge hakkas Kippasto elukutseliseks. Ta läks Peterburi ja liitus Georg Lurichi maadlustrupiga. Hiljem organiseeris ta Lõuna-Venemaal oma maadlustrupi, mis esines ja võistles ka Iraanis ja Türgis. Pärast Esimest maailmasõda naasis ta Soome kaudu Eestisse.

1929 emigreerus Kippasto Austraaliasse, kus töötas Melbourne'is klaverihäälestajana. Ta püüdis hakata elukutseliseks maadlejaks, esinedes vene vägilase Ragozini ja Razgoni nime all, aga pidi sellest loobuma, sest ei saavutanud edu.www.sports-reference.com August Kippasto Vaadatud 23. märtsil 2013 Kuni 1941 elas ta Mount Isas.

1973 avaldas ta Sydneys luulekogu "Mõtteid kodust".

Vaata ka
Maadlus 1912. aasta suveolümpiamängudel

Viited

Välislingid



Kategooria:Eesti maadlejad
Kategooria:Venemaa maadlejad
Kategooria:Eestlased Austraalias
Kategooria:Eesti luuletajad
Kategooria:Austraalia kirjanikud
Kategooria:Sündinud 1887
Kategooria:Surnud 1973